
1. Prasības pretendentu kvalifikācijai un iesniedzamie dokumenti
	Nr.
	Prasība
	Iesniedzamie dokumenti

	1.
	Pretendentam pēdējo 5 gadu laikā (2021., 2022.,2023., 2024., 2025. kā arī 2026. gadā līdz piedāvājuma iesniegšanas dienai) ir pieredze vismaz divu iepirkuma priekšmetam līdzvērtīga rakstura pakalpojumu sniegšanā.

Par iepirkuma priekšmetam līdzvērtīga rakstura pakalpojumu šī punkta izpratnē tiks uzskatīts pakalpojums, kura ietvaros Pretendents ir izstrādājis bērnu, skolēnu vai ģimeņu ar bērniem auditorijai paredzētu izglītības programmu, nodarbību ciklu, metodisko materiālu komplektu, muzeja interpretācijas risinājumu vai zinātnes komunikācijas saturu. 
Vismaz vienā no pakalpojumiem jābūt ietvertai veselības, cilvēka ķermeņa, psihiskās labbūtības, vides, ilgtspējas vai “Vienas veselības” (One Health) tēmai.

Ja Pretendents ir personu grupa, tad augstāk minētā pieredze ir vismaz vienam no grupas dalībniekiem (ja piegādātāju apvienībā ir gan fiziskas, gan juridiskas personas vai tikai fiziskas vai tikai juridiskas personas, tad pieredzes apliecināšanai var balstīties uz jebkuru no personu apvienības dalībniekiem – fizisku vai juridisku personu t.i. attiecīgā pieredze var būt tikai vienam no personu apvienības dalībniekiem).
	Lai Pretendents apliecinātu atbilstību izvirzītajai prasībai, tam jānorāda iepirkuma priekšmetam līdzvērtīga rakstura sniegtais pakalpojums un tā saņēmējs, norādot informāciju atbilstoši Nolikuma __. pielikumam “Pretendenta sniegto pakalpojumu saraksts”, pievienojot pozitīvu atsauksmi no pasūtītāja par sniegto pakalpojumu, kas apliecina pakalpojuma atbilstību Nolikuma ___. punktā noteiktajai prasībai. Atsauksmēs jābūt norādei par izpildīto darbu apjomu, darbu izpildes laika periodu (mm.gggg. – mm.gggg.) un norādi, ka darbi ir pilnībā pabeigti.

Ja pasūtītāja rakstisku atsauksmi nav iespējams saņemt, jo pasūtītājs ir likvidēts, tam ir apturēta saimnieciskā darbība vai pastāv citi objektīvi apstākļi, Pretendents var iesniegt citu pieredzi apliecinošu dokumentu kopijas, piemēram, nodošanas un pieņemšanas aktu kopijas vai citus dokumentus, kas apliecina pakalpojuma izpildi noteiktajos termiņos un kvalitātē.

	2.
	Pretendents iepirkuma līguma izpildē nodrošina speciālistu komandu, kuras sastāvā ir ne mazāk kā trīs speciālisti un kura kopumā nodrošina šādas kompetences:
1. skolu izglītības satura (tai skaitā vecumposma pedagoģijas un bērncentrētas mācīšanās pieejas) kompetenci, ko apliecina atbilstība MK noteikumiem nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” un pieredze izglītības darbā; 
2. muzejpedagoģijas (tai skaitā ekspozīcijas satura interpretācijas un kultūras mantojuma interpretācijas) kompetenci, ko apliecina vismaz divu gadu pieredze muzejpedagoģijā vai atmiņas institūciju izglītojošo programmu (tai skaitā izstāžu) izstrādē un īstenošanā;*
3. veselības pratības (tai skaitā sabiedrības veselības, vides izglītības vai "Vienas veselības” pieejas) kompetenci, ko apliecina izglītība vai kvalifikācija veselības aprūpē, sociālajā labklājībā vai vides veselībā atbilstoši MK noteikumiem nr. 322 “Noteikumi par Latvijas izglītības klasifikāciju” un profesionāla pieredze kompetences jomā;  
4. kompetenci vismaz vienā no šīm STEM jomām: dabaszinātne, tehnoloģijas (izņemot informācijas tehnoloģijas), inženierzinātnes, ko apliecina izglītība vai kvalifikācija vienā no attiecīgajām jomām atbilstoši MK noteikumiem nr. 322 “Noteikumi par Latvijas izglītības klasifikāciju” un profesionāla pieredze kompetences jomā;
5. iekļaujošas izglītības (bērnu emocionālās drošības, sociāli emocionālās mācīšanās, piekļūstamības) kompetenci, ko apliecina vismaz divu gadu profesionāla pieredze, tai skaitā darbā ar bērniem ar funkcionēšanas ierobežojumiem;* 
6. bērnu mācību materiālu dizaina izstrādes kompetenci, ko apliecina izglītība vai kvalifikācija dizainā atbilstoši MK noteikumiem nr. 322 “Noteikumi par Latvijas izglītības klasifikāciju” un profesionāla pieredze bērnu mācību materiālu dizaina izstrādē. 
Viena persona var nodrošināt vairākas norādītās kompetences, ja Pretendents piedāvājumā pierāda attiecīgā speciālista atbilstību katrai norādītajai kompetencei. 

* Papildu 2. un 5. apakšpunktā noteiktajai profesionālajai pieredzei speciālistam jābūt ieguvušam vismaz īsā cikla profesionālo augstāko izglītību jebkurā jomā, ko apliecina valsts atzīts augstāko izglītību apliecinošs dokuments vai tam pielīdzināms ārvalstī izdots izglītības dokuments (par atbilstošu netiks atzīts kursu vai profesionālās pilnveides apguvi apliecinošs dokuments, kā arī nepabeigtas studijas).

Šā punkta izpratnē par atbilstošu speciālistu uzskatāma persona, kurai ir izglītība un profesionālā pieredze attiecīgajā kompetences jomā un kura tiks iesaistīta iepirkuma līguma izpildē tās kompetencei atbilstošu uzdevumu veikšanā.
Ja Pretendents speciālista kompetenci nodrošina, balstoties uz citas personas iespējām, attiecīgajai personai jāsniedz tie pakalpojumi vai jāveic tie uzdevumi, kuru izpildei attiecīgā kompetence ir nepieciešama. 


	Pretendents iesniedz Pakalpojuma sniegšanā iesaistīto speciālistu sarakstu atbilstoši Konkursa nolikuma __. pielikuma formai.
Par katru speciālistu:
· Curriculum Vitae (turpmāk – CV) vai citu līdzvērtīgu aprakstu, kurā norādīta informācija par speciālista izglītību, profesionālo pieredzi un īstenotajiem darbiem vai projektiem, kas apliecina atbilstību konkrētajai kompetencei;
· speciālista apliecinājumu (Konkursa nolikuma __.pielikums) par piekrišanu piedalīties iepirkuma procedūras rezultātā noslēgtā iepirkuma līguma izpildē, gadījumā, ja ar pretendentu tiks noslēgts iepirkuma līgums;  
· izglītības vai kvalifikācijas dokumentu, kas apliecina konkrēto kompetenci. Par izglītības vai kvalifikācijas dokumentu uzskatāms diploms, apliecība, sertifikāts vai profesionālās pilnveides dokuments jomā, kas ir attiecināma uz speciālista norādīto kompetenci;
· ja Konkursa dalībnieka speciālistam prasītā izglītība ir iegūta ārvalstīs, Konkursa dalībnieks piedāvājumā papildus iekļauj dokumentus vai paskaidrojumus, kas pierāda, ka iegūtā izglītība ir līdzvērtīga Konkursa nolikumā izvirzītajām prasībām;
· profesionālu pieredzi apliecinošu informāciju par speciālista atbilstošo kompetenci, norādot speciālista lomu konkrētā darbā vai projektā. Lai apliecinātu pretendenta speciālista pieredzes atbilstību nolikumā izvirzītajām prasībām, pretendents norāda pieredzi, kuras ietvaros pretendenta speciālists noslēgto līgumu vai tā ietvaros uzņemtās saistības uz piedāvājumu iesniegšanas brīdi ir pilnībā izpildījis.

Ja Pretendents speciālista kompetenci nodrošina, balstoties uz citas personas iespējām, tas iesniedz attiecīgās personas rakstisku apliecinājumu vai vienošanos par nepieciešamo resursu nodošanu Pretendenta rīcībā visā iepirkuma līguma izpildes laikā, norādot konkrētos pakalpojumus vai uzdevumus, kurus šī persona veiks līguma izpildē.
Pasūtītājam ir tiesības pārbaudīt Pretendenta sniegto ziņu patiesumu un pieprasīt Pretendentam iesniegt papildu informāciju vai dokumentus, ja tas nepieciešams speciālistu atbilstības izvērtēšanai.

	3.
	Pretendents var piesaistīt Latvijas un ārvalstu speciālistus. Gadījumā, ja Pretendents piesaista ārvalstu speciālistu(s), Pretendents nodrošina vismaz vienu atbildīgo kontaktpersonu saziņai ar Pasūtītāju latviešu valodā. Visi nodevumi un gala dokumentācija iesniedzami latviešu valodā. Ārvalstu speciālistu iesaistes gadījumā tulkošanu nodrošina Pretendents.
	Darba grupas sastāva apraksts, norādot atbildīgo kontaktpersonu saziņai latviešu valodā, ja attiecināms.







2. Tehniskā piedāvājuma sastāvs
	Nr.
	Prasība
	Iesniedzamie dokumenti

	1.
	Pretendentam jāiesniedz Tehniskajā specifikācijā noteiktajam darba uzdevumam atbilstošu programmu izstrādes pieejas apraksts.
	Pieejas apraksts, kura apjoms nepārsniedz 10000 rakstu zīmes, ieskaitot atstarpes.

Pieejas aprakstā norādīts: 
1. programmu izstrādes provizoriskie posmi un izpildes termiņi no ideju atlases līdz gala versijām;
2. kā Pretendents nodrošinās programmu sasaisti ar Bērnu muzeja satura koncepciju; 
3. kā Pretendents nodrošinās programmu sasaisti ar pamatizglītības sasniedzamajiem rezultātiem; 
4. kā Pretendents nodrošinās bērncentrētu pieeju; 
5. kā Pretendents nodrošinās veselības pratības, "Vienas veselības” un iekļaujošu pielāgojumu iestrādi programmās; 
6. kā Pretendents nodrošinās zinātnes komunikāciju (science communication) bērniem paredzētā muzejpedagoģiskajā saturā;
7. kā Pretendents nodrošinās aprobāciju un atgriezenisko saiti; 
8. vai un kādā veidā Pretendents integrēs programmās ārvalstu labās prakses piemērus;
9. kā Pretendents piesaistīs pieredzes vēstnesi.

	2.
	Pretendents nodrošina izstrādāto muzejpedagoģisko programmu īstenošanu līgumā noteiktajā laikā, tai skaitā nodarbību vadīšanu un norises koordinēšanu.
	Programmu īstenošanas organizācijas apraksts, kura apjoms nepārsniedz 5000 rakstu zīmes, ieskaitot atstarpes. Aprakstā norāda, kā Pretendents nodrošinās:
1. nodarbību vadīšanu;
2. nodarbību norises koordinēšanu;
3. iesaistīto speciālistu pieejamību;
4. Tehniskās specifikācijas izpildi (konkrēti – novadītas 400 nodarbības līguma darbības periodā);
5. kvalitātes kontroli;
6. sadarbību ar Pasūtītāju Tehniskajā specifikācijā noteiktajā kārtībā.



Ja piedāvājuma sagatavošanā izmantoti ģeneratīvā mākslīgā intelekta rīki, Pretendents norāda izmantoto rīku, tā izmantošanas posmu un nolūku, kā arī apliecina, ka sagatavotais saturs ir profesionāli pārbaudīts un par tā precizitāti, kvalitāti un atbilstību pilnībā atbild Pretendents.
2
3.  Speciālistu papildu piesaiste un nomaiņa līguma izpildes laikā
	Nr.
	Prasība
	Iesniedzamie dokumenti

	2.1.
	Līguma izpildes laikā Pretendents drīkst piesaistīt papildu speciālistu tikai ar Pasūtītāja rakstisku saskaņojumu.
	Papildu speciālista dokumentu komplekts un iesaistes pamatojums.

	2.2.
	Darba grupā norādīta speciālista nomaiņa pieļaujama tikai ar Pasūtītāja rakstisku saskaņojumu. Aizvietojošajam speciālistam jāatbilst tādai pašai vai augstākai kompetencei.
	Rakstisks pamatojums, aizvietojošā speciālista dokumentu komplekts.




